paragraph_text: Pretepena juha, vrsta tradicionalne guste juhe iz međimurske kuhinje, sastavnog dijela nacionalne hrvatske kuhinje. To krepko tekuće jelo originalne recepture priprema se iz kvalitetnih dijelova suhog svinjskog mesa (šunka, kare i sl.) ili kobasica, narezanih na sitne kockice, te ostalih sastojaka: komadića tikve, ukuhanih jaja, umućenog brašna, kiselog vrhnja, luka, češnjaka, vode ili jušnog temeljca, začina, te drugih dodataka prema želji i ukusu.